**Paziņojums par nomas tiesību otro izsoli nekustamajam īpašumam** **“Muižas koka māja”, 2.stāva Darbnīcas Nr.10 Pils ielā 16, Siguldā, Siguldas novadā**

**2024.gada 22.aprīlī plkst.15.00,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, notiks nekustamā īpašuma – “Muižas koka māja”, 2.stāva Darbnīca Nr.10, Pils ielā 16, Siguldā, Siguldas novadā – nomas tiesību mutiskā izsole ar augšupejošu soli. Sākotnējā nomas maksa mēnesī 257,76 EUR (divi simti piecdesmit septiņi *euro* 76 centi) un pievienotās vērtības nodoklis 21% apmērā 54,13 EUR (piecdesmit četri *euro* 13 centi), kas **kopā ir 311,89 EUR** (trīsi simti vienpadsmit *euro* 89 centi). Viens **izsoles solis** tiek noteikts 30 EUR (trīsdesmit *euro*) un PVN apmērā 21% 6,30 EUR (seši *euro* 30 centi), kas kopā ir 36,30 EUR (trīsdesmit seši *euro* 30 centi) apmērā.

Dalībnieku pieteikumi jāiesniedz laikā no **2024.gada 10. aprīļa līdz 2024.gada 17. aprīlim** elektroniski, aizpildot pieteikumu pakalpojumu portālā e.sigulda.lv vai pa pastu, nosūtot uz Siguldas novada pašvaldību, adrese Pils iela 16, Sigulda, LV-2150. Uzziņas pa tālruni 29998853 (“Siguldas novada Attīstības aģentūras” uzņēmējdarbības projektu vadītāja Dagnija Samanta Zariņa).

Pirms piedāvājuma iesniegšanas jāiemaksā **dalības maksa 30 EUR** (trīsdesmit *euro*) apmērā, tajā skaitā PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību nekustamā īpašuma “Muižas koka māja”, 2.stāva Darbnīcas Nr.10,Pils ielā 16, Siguldā, Siguldas novadā nomas tiesību izsolē” un **nodrošinājums 30 EUR** (trīsdesmit *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums dalībai nekustamā īpašuma “Muižas koka māja”, 2.stāva Darbnīcas Nr.10 Pils ielā 16, Siguldā, Siguldas novadā Pils ielā 16, Siguldā, Siguldas novadā nomas tiesību izsolē”.

**Informācija par nomas objektu:**

Adrese –Pils ielā 16, Siguldā, Siguldas novadā, LV-2150

Kadastra Nr. – 8015 002 1818, kadastra apzīmējums Nr. 8015 002 1818 002

Nomas objekta veids – radošo uzņēmēju, mākslinieku un dizaineru, tā arī amatnieku darbnīcu vai biroju.

Lietošanas mērķis – neapdzīvojama telpa

Telpas platība – 71,6 m2

Nomas termiņš – uz 5 (pieciem) gadiem no nomas līguma noslēgšanas un Darbnīcas Nr.10 pieņemšanas – nodošanas akta parakstīšanas dienas.

Ēka, kurā atrodas Darbnīca Nr.10, ir valsts nozīmes pilsētbūvniecības pieminekļa “Siguldas, Turaidas un Krimuldas vēsturisko centru komplekss” (valsts aizsardzības Nr.7445) daļa, kā arī atrodas valsts nozīmes arhitektūras pieminekļu “Jaunā pils” (valsts aizsardzības Nr.8333) un “Siguldas pilsdrupas” (valsts aizsardzības Nr.6709) tiešā tuvumā.

Darbnīca nav nododama apakšnomā.

Nekustamā īpašuma apskate notiek iepriekš nosūtot pieteikumu uz elektroniskā pasta adresi: uznemejiem@sigulda.lv.